पाएं अपने शहर की ताज़ा ख़बरें और फ्री ई-पेपरडाउनलोड करें
मध्याचंल ग्रामीण बैंक शाखा लवकुशनगर के गेट पर एक सप्ताह से ताला लटका हुआ है। बैंक बंद होने पर उपभोक्ता लेनदेन व अन्य कार्यों के लिए भटक रहे हैं। वहीं बैंक शाखा संजयनगर में भी करीब 10 दिनो से ताला लटका हुआ है। वर्तमान समय में कोरोना वायरस का संक्रमण भी जमकर फैल रहा है।
वहीं लोगों के शादी विवाह अन्य कार्यों में रुपयों की आवश्यकता हो रही है लेकिन उपभोक्ता को बैंक के दरवाजे से मायूस होकर वापस लोटना पड़ रहा है। मध्यांचल ग्रामीण बैंक शाखा लवकुशनगर में करीब 1 सप्ताह से मैन दरवाजे में ताला डला हुआ है । ऐसे में उपभोक्ता भी खासे परेशान हो रहे हैं जोे जमा रुपयों को नहीं निकाल पा रहे जिससे किसी के घर की शादी में अड़चन आ रही तो कोई घर के खर्चों के लिए परेशान है।
मध्यांचल ग्रामीण बैंक शाखा लवकुशनगर के मेन गेट में नोटिस लगाया गया है कि शाखा में पदस्थ स्टाॅफ के कोरोना संक्रमित संदिग्ध पाए जाने पर कार्य बाधित है, कृपया सहयोग करें। स्टाॅफ में 2 लोग पदस्थ हैं, बताया जा रहा है कि बैंक में पदस्थ मैनेजर के घर में कोरोना संक्रमित व्यक्ति है, जिसके कारण घर को क्वारंटीन किया गया है।
स्टाॅफ की कमी से जूझता मध्यांचल बैंक
मध्यांचल ग्रामीण बैंक लवकुशनगर में सिर्फ 2 कर्मचारी हैं जिसमें एक बैंक मैनेजर और एक कैशियर है। इससे अंदाजा लगाया जा सकता है कि एक बड़ी शाखा में सिर्फ 2 कर्मचारी है कैसे बैंक का सही संचालन हो सकेगा। बैंक में काफी दिनो से सिर्फ लेन-देन के अलावा अन्य कार्य नही हो पाते है चूंकि स्टाॅफ की अधिक कमी बनी हुई है।
अधिकारी बोले- जल्द चालू करने का प्रयास
इस संबंध में क्षेत्रीय प्रबंधक राजेश कुमार का कहना है कि बैंक मैनेजर के घर में 2 कोरोना संक्रमित होने के कारण बैंक बंद है। आज खोलने का प्रयास किया गया था लेकिन बैंक मैनेजर को चक्कर आने की वजह से शाखा नहीं खुल पाई। प्रयास है कि शाखा जल्द नियमित रुप से चालू हो ।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn